1. **Ustanoviteljice javnih podjetij, povezanih v JAVNI HOLDING Ljubljana, d.o.o**
* Mestne občine Ljubljana, Mestni trg 1, 1000 Ljubljana, matična št. 5874025000, davčna št. SI57593321, ki jo zastopa župan Zoran Janković,
* Občine Medvode, Cesta komandanta Staneta 12, 1215 Medvode, matična št. 5874564000, davčna št. SI20991517, ki jo zastopa župan Nejc Smole,
* Občine Brezovica, Tržaška cesta 390, 1351 Brezovica pri Ljubljani, matična št. 5874971000, davčna št. SI10773703, ki jo zastopa župan Metod Ropret,
* Občine Dobrova - Polhov Gradec, Stara cesta 13, 1356 Dobrova, matična št. 5874998000, davčna št. SI91166004, ki jo zastopa župan Franc Setnikar,
* Občine Škofljica, Šmarska cesta 3, 1291 Škofljica, matična št. 5874602000, davčna št. SI72177918, ki jo zastopa župan Ivan Jordan,
* Občine Dol pri Ljubljani, Dol pri Ljubljani 1, 1262 Dol pri Ljubljani, matična št. 5874173000, davčna št. SI81226748, ki jo zastopa župan Janez Tekavc in
* Občine Horjul, Občinski trg 1, 1354 Horjul, matična št. 1332180000, davčna št. SI19084951, ki jo zastopa župan Janko Prebil,
1. **Občina Ig**, Govekarjeva cesta 6, 1292 Ig, matična št. 5874769000, davčna št. SI47731206, ki jo zastopa župan Janez Cimperman,
2. **Občina Velike Lašče**, Levstikov trg 1, 1315 Velike Lašče, matična št. 5874785000, davčna št. SI54849799, ki jo zastopa župan Anton Zakrajšek,
3. **Občina Domžale**, Ljubljanska cesta 69, 1230 Domžale, matična št. 5880513000, davčna št. SI62862006, ki jo zastopa župan Toni Dragar,
4. **Občina Kamnik**, Glavni trg 24, 1241 Kamnik, matična št. 5874483000, davčna št. SI28232801, ki jo zastopa župan Marjan Šarec,
5. **Občina Mengeš**, Slovenska cesta 30, 1234 Mengeš, matična št. 5880483000, davčna št. SI74039059, ki jo zastopa župan Franc Jerič,
6. **Občina Komenda**, Zajčeva cesta 23, 1218 Komenda, matična št. 1332155000, davčna št. SI22332570, ki jo zastopa župan Stanislav Poglajen,
7. **Občina Trzin**, Mengeška cesta 22, 1236 Trzin, matična št. 1358561000, davčna št. SI33714789, ki jo zastopa župan Peter Ložar,
8. **Občina Lukovica**, Lukovica pri Domžalah, Stari trg 1, 1225 Lukovica, matična št. 5880491000, davčna št. SI19246331, ki jo zastopa župan Matej Kotnik,
9. **Občina Moravče**, Trg svobode 4, 1251 Moravče, matična št. 5880505000, davčna št. SI41432851, ki jo zastopa župan Martin Rebolj,
10. **Občina Vodice**, Kopitarjev trg 1, 1217 Vodice, matična št. 5874637000, davčna št. SI61348139, ki jo zastopa župan Aco Franc Šuštar,
11. **Občina Grosuplje**, Taborska cesta 2, 1290 Grosuplje, matična št. 5880734000, davčna št. SI14067765, ki jo zastopa župan Peter Verlič,
12. **Občina Ivančna Gorica**, Sokolska ulica 8, 1295 Ivančna Gorica, matična št. 5886244000, davčna št. SI44105487, ki jo zastopa župan Dušan Strnad,
13. **Občina Dobrepolje**, Videm 35, 1312 Videm – Dobrepolje, matična št. 5886252000, davčna št. SI57506396, ki jo zastopa župan Janez Pavlin,
14. **Občina Ribnica**, Gorenjska cesta 3, 1310 Ribnica, matična št. 5883865000, davčna št. SI61623059, ki jo zastopa župan Jože Levstek,
15. **Občina Loški Potok**, Hrib-Loški Potok 17, 1318 Loški Potok, matična št. 5883806000, davčna št. SI47965525, ki jo zastopa župan Ivan Benčina,
16. **Občina Sodražica**, Trg 25. maja 3, 1317 Sodražica, matična št. 1358154000, davčna št. SI97149667, ki jo zastopa župan Blaž Milavec,
17. **Občina Cerklje na Gorenjskem**, Trg Davorina Jenka 13, 4207 Cerklje na Gorenjskem, matična št. 5874670000, davčna št. SI14251086, ki jo zastopa župan Franc Čebulj,
18. **Občina Bloke**, Nova vas 4A, 1385 Nova Vas, matična št. 1358456000, davčna št. SI47254629, ki jo zastopa župan Jože Doles,
19. **Občina Žiri**, Loška cesta 1, 4226 Žiri, matična št. 5883202000, davčna št. SI69533768, ki jo zastopa župan Janez Žakelj,
20. **Občina Gorenja vas - Poljane**, Poljanska cesta 87, 4224 Gorenja vas, matična št. 5883261000, davčna št. SI63943026, ki jo zastopa župan Milan Čadež ,
21. **Mestna občina Koper**, Verdijeva ulica 10, 6000 Koper, matična št. 5874424000, davčna št. SI40016803, ki jo zastopa župan Boris Popovič,
22. **Občina Šmartno pri Litiji**, Tomazinova ulica 2, 1275 Šmartno pri Litiji, matična št. 1779737000, davčna št. SI99744686, ki jo zastopa župan Rajko Meserko,
23. **Občina Vrhnika**, Tržaška cesta 1, 1360 Vrhnika, matična št. 5883407000, davčna št. SI43542204, ki jo zastopa župan Stojan Jakin,
24. **Občina Borovnica**, Paplerjeva ulica 22, 1353 Borovnica, matična št. 5883393000, davčna št. SI94882134, ki jo zastopa župan Bojan Čebela,
25. **Občina Log-Dragomer**, Dragomer, Na Grivi 5, 1351 Brezovica pri Ljubljani, matična št. 2261154000, davčna št. SI77778642, ki jo zastopa župan Miran Stanovnik,
26. **Občina Idrija**, Mestni trg 1, 5280 Idrija, matična št. 5880068000, davčna št. SI20497423, ki jo zastopa župan Bojan Sever,
27. **Občina Postojna**, Ljubljanska cesta 4, 6230 Postojna, matična št. 5883512000, davčna št. SI13053973, ki jo zastopa župan Igor Marentič,
28. **Občina Pivka**, Kolodvorska cesta 5, 6257 Pivka, matična št. 5883563000, davčna št. SI57255440, ki jo zastopa župan Robert Smrdelj,
29. **Občina Cerkno**, Bevkova ulica 9, 5282 Cerkno, matična št. 5880076000, davčna št. SI54677696, ki jo zastopa župan Jurij Kavčič,
30. **Občina Ankaran**, Jadranska cesta 66, 6280 Ankaran, matična št. 2482851000, davčna št. SI 71620176, ki jo zastopa župan Gregor Strmčnik,
31. **Občina Mokronog-Trebelno**, Pod Gradom 2, 8230 Mokronog, matična št. 2241170, davčna št. SI28624777, ki jo zastopa župan Anton Maver,
32. **Občina Trebnje**, Goliev trg 5, 8210 Trebnje, matična št. 5882958, davčna št. SI 34728317, ki jo zastopa župan Alojzij KASTELIC,
33. **Občina Šentrupert**, Šentrupert 33, 8232 Šentrupert, matična št. 2241153, davčna št. SI 43936377, ki jo zastopa župan Rupert Gole,
34. **Občina Mirna**, Glavna cesta 28, 8233 Mirna, matična št. 2399164000 , davčna št. SI 80793509, ki jo zastopa župan Dušan Skerbiš.

in

1. [**SNAGA Javno podjetje d.o.o.**](http://www.ajpes.si/prs/podjetje.asp?s=1&e=117433), Povšetova ulica 6, 1000 Ljubljana, matična št. 5015545000, davčna št. SI30543517, ki jo zastopa direktor Janko Kramžar (kot izvajalec gospodarskih javnih služb/koncesionar)

kot stranke sporazuma (v nadaljevanju: pogodbene stranke) sklenejo

**SPORAZUM O**

**ZAGOTAVLJANJU IZVAJANJA GOSPODARSKIH JAVNIH SLUŽB OBDELAVE DOLOČENIH VRST KOMUNALNIH ODPADKOV IN ODLAGANJA OSTANKOV PREDELAVE ALI ODSTRANJEVANJA KOMUNALNIH ODPADKOV št. 1/2015**

**UVODNE UGOTOVITVE**

1. ***člen***

Pogodbene stranke uvodoma ugotavljajo:

* da je zagotavljanje izvajanja javnih služb ravnanja z odpadki izvirna pristojnost lokalne skupnosti, ki izhaja iz njene pospeševalne funkcije, kot zakonske implementacije ustavne pravice do lokalne samouprave (9. in 140. člen Ustave RS; Ur.l. RS, št. [33I/1991](http://www.uradni-list.si/1/objava.jsp?urlid=199133&stevilka=1409), [42/1997](http://www.uradni-list.si/1/objava.jsp?urlid=199742&stevilka=2341), [66/2000](http://www.uradni-list.si/1/objava.jsp?urlid=200066&stevilka=3052), [24/2003](http://www.uradni-list.si/1/objava.jsp?urlid=200324&stevilka=899), [69/2004](http://www.uradni-list.si/1/objava.jsp?urlid=200469&stevilka=3088), [69/2004](http://www.uradni-list.si/1/objava.jsp?urlid=200469&stevilka=3090), [69/2004](http://www.uradni-list.si/1/objava.jsp?urlid=200469&stevilka=3092), [68/2006](http://www.uradni-list.si/1/objava.jsp?urlid=200668&stevilka=2951), [47/2013](http://www.uradni-list.si/1/objava.jsp?urlid=201347&stevilka=1776), [47/2013](http://www.uradni-list.si/1/objava.jsp?urlid=201347&stevilka=1777), [47/2013](http://www.uradni-list.si/1/objava.jsp?urlid=201347&stevilka=1778), [47/201](http://www.uradni-list.si/1/objava.jsp?urlid=201347&stevilka=1779)3), zbiranje in odlaganje odpadkov pa je kot pristojnost občine določeno v Zakonu o lokalni samoupravi (21. člen Zakona o lokalni samoupravi; ZLS; Ur. l. RS 72-2629/1993, do RS 40-1700/2012),
* da 149. člen Zakona o varstvu okolja (Uradni list RS, št. [39/06](http://www.uradni-list.si/1/objava.jsp?urlurid=20061682) - uradno prečiščeno besedilo, [49/06](http://www.uradni-list.si/1/objava.jsp?urlurid=20062089) - ZMetD, [66/06](http://www.uradni-list.si/1/objava.jsp?urlurid=20062856) - odl. US, [33/07](http://www.uradni-list.si/1/objava.jsp?urlurid=20071761) - ZPNačrt, [57/08](http://www.uradni-list.si/1/objava.jsp?urlurid=20082416) - ZFO-1A, [70/08](http://www.uradni-list.si/1/objava.jsp?urlurid=20083026), [108/09](http://www.uradni-list.si/1/objava.jsp?urlurid=20094888), [108/09](http://www.uradni-list.si/1/objava.jsp?urlurid=20094890) - ZPNačrt-A, [48/12](http://www.uradni-list.si/1/objava.jsp?urlurid=20122011), [57/12](http://www.uradni-list.si/1/objava.jsp?urlurid=20122415) in [92/13](http://www.uradni-list.si/1/objava.jsp?urlurid=20133337)) določa obdelavo določenih vrst komunalnih odpadkov in odlaganje ostankov predelave ali odstranjevanje komunalnih odpadkov kot obvezni gospodarski javni službi, ki ju občina zagotovi skladno s predpisi vlade o vrstah dejavnosti in nalogah, ki se izvajajo v okviru teh javnih služb in metodologijo za oblikovanje cen, oskrbovalnimi standardi in tehničnimi, vzdrževalnimi, organizacijskimi ter drugimi ukrepi in normativi za opravljanje javnih služb in skladno s predpisi, ki urejajo gospodarske javne službe,
* da Zakon o gospodarskih javnih službah (Uradni list RS, št. [32/93](http://www.uradni-list.si/1/objava.jsp?urlurid=19931350), [30/98](http://www.uradni-list.si/1/objava.jsp?urlurid=19981224) - ZZLPPO, [127/06](http://www.uradni-list.si/1/objava.jsp?urlurid=20065348) - ZJZP, [38/10](http://www.uradni-list.si/1/objava.jsp?urlurid=20101847) - ZUKN in [57/11](http://www.uradni-list.si/1/objava.jsp?urlurid=20112638) - ORZGJS40; ZGJS) omogoča izvajanje gospodarskih javnih služb tako v javnem podjetju kot z dajanjem koncesij,
* da so Mestna občina Ljubljana kot investitor, občine Medvode, Brezovica, Dobrova - Polhov Gradec, Škofljica, Dol pri Ljubljani in Horjul kot sovlagateljice (vse so soustanoviteljice JAVNEGA HOLDINGA Ljubljana, d.o.o.,Verovškova ulica 70, 1000 Ljubljana), ter občine Ig, Velike Lašče, Domžale, Kamnik, Mengeš, Komenda, Trzin, Lukovica, Vodice in Moravče kot občine pristopnice pristopile k izvajanju projekta Nadgradnja regijskega centra za ravnanje z odpadki Ljubljana – RCERO LJUBLJANA (v nadaljevanju: RCERO), na lokaciji Barje v Ljubljani, ki zajema izgradnjo čistilne naprave za čiščenje izcednih voda, izgradnjo objektov za ravnanje z odpadki (kar vključuje napravo za obdelavo mešanih komunalnih odpadkov, odpadkov iz proizvodnih in storitvenih dejavnosti ter kosovnih odpadkov; napravo za pridobivanje trdnega alternativnega goriva; in napravo za obdelavo ločeno zbranih biorazgradljivih odpadkov) in izgradnjo 3. faze IV. in V. odlagalnega polja za odlaganje preostankov obdelanih nenevarnih odpadkov,
* da so se s Pogodbo o sofinanciranju nadgradnje regijskega centra za ravnanje z odpadki Ljubljana RCERO Ljubljana z dne 21.6.2006 in Pogodbo o pristopu občin širše ljubljanske regije k sofinanciranju nadgradnje regijskega centra za ravnanje z odpadki Ljubljana – RCERO Ljubljana z dne 15.12.2009 občine iz prejšnje alineje zavezale sofinancirati (iz sredstev proračunov in sredstev okoljskih dajatev) izvedbo projekta,
* da so se s Pogodbo o pristopu občin širše ljubljanske regije k sofinanciranju nadgradnje regijskega centra za ravnanje z odpadki Ljubljana – RCERO Ljubljana z dne 15.12.2009 občine iz četrte alineje dogovorile o medsebojnih pravicah in obveznostih v zvezi z uporabo storitev RCERO, ter o vprašanjih v zvezi z oblikovanjem cen storitev,
* da bodo skladno s pogodbami iz prejšnje alineje občine solastnice objektov in naprav v okviru RCERO v deležih dejansko vloženih sredstev Mestna občina Ljubljana, občine Medvode, Brezovica, Dobrova - Polhov Gradec, Škofljica, Dol pri Ljubljani in Horjul, vse občine iz četrte alineje pa bodo z dnem pričetka rednega obratovanja RCERO na podlagi vloženih sredstev in skladno s Pogodbo o pristopu občin širše ljubljanske regije k sofinanciranju nadgradnje regijskega centra za ravnanje z odpadki Ljubljana – RCERO Ljubljana z dne 15.12.2009 upravičene uporabljati storitve RCERO, vključno s polji za odlaganje ostankov predelave ter morebitnimi objekti in napravami za termično obdelavo proizvedenega sekundarnega goriva pod enakimi pogoji,
* da bo upravljavec (in najemnik) RCERO Snaga javno podjetje d.o.o., Povšetova ulica 6, 1000 Ljubljana, katere lastnik stoodstotnega lastniškega deleža je JAVNI HOLDING Ljubljana, d.o.o.,
* da so s Pogodbo o pristopu občin širše ljubljanske regije k sofinanciranju nadgradnje regijskega centra za ravnanje z odpadki Ljubljana – RCERO Ljubljana z dne 15.12.2009 občine iz četrte alineje družbo Snaga javno podjetje d.o.o. pooblastile, da izvede vse potrebne postopke za uveljavitev cene storitev v skladu z omenjeno pogodbo,
* da so se z namenom doseganja ciljev na področju ponovne uporabe komunalnih odpadkov, skladno z Direktivo Evropske komisije 2008/98/ES s pogodbami o pristopu k skupnemu ravnanju z odpadki v RCERO med Mestno občino Ljubljana (ki je pogodbo sklenila tudi v imenu in za račun vseh ostalih občin iz četrte alineje) in občinami Grosuplje, Ivančna Gorica, Dobrepolje, Ribnica, Loški Potok, Sodražica, Cerklje na Gorenjskem, Bloke, Žiri, Gorenja vas - Poljane, Mestna občina Koper, Šmartno pri Litiji, Vrhnika, Borovnica, Log – Dragomer, Idrija, Postojna, Pivka,Cerkno, Ankaran ter Mokronog-Trebelno, Trebnje, Šentrupert in Mirna kot občinami pristopnicami, pogodbene stranke tega sporazuma dogovorile, da bodo občine pristopnice z dnem pričetka rednega obratovanja RCERO upravičene uporabljati storitve RCERO, vključno s polji za odlaganje ostankov predelave ter morebitnimi objekti in napravami za termično obdelavo proizvedenega sekundarnega goriva, pri čemer bo cena za pristopnice enaka stroškovni ceni oblikovani skladno z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012) oz. drugo veljavno metodologijo za oblikovanje cen (cena za občine, ki financirajo investicijo iz četrte alineje), povečani za 5 %, kar velja tudi za nove pristopnice po tem sporazumu,
* da se sklepa ta sporazum z namenom, da se na enotnem in zaokroženem območju osrednje in zahodne Slovenije zaradi uresničitve skupnih ciljev zagotavljanja storitev javnih služb ravnanja z odpadki z zaokrožitvijo, enotnostjo in optimalno izkoriščenostjo RCERO, doseganja skupnih ciljev na področju ponovne uporabe komunalnih odpadkov, skladno z Direktivo Evropske komisije 2008/98/ES in znižanja stroškov storitev za uporabnike storitev, kot končnih plačnikov storitev, v javnem interesu zagotavlja s horizontalnim sodelovanjem pogodbenih strank tega sporazuma pri skupnem izvajanju gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v okviru RCERO v skladu z nacionalnimi in evropskimi predpisi s področja ravnanja z odpadki, gospodarskih javnih služb in javnih naročil ter koncesij,
* da pravo EU v primeru sodelovanja med lokalnimi skupnostmi ne nalaga javnim organom, da morajo za skupno zagotovitev opravljanja nalog javnih storitev uporabiti posebne pravne oblike,
* da Zakon o javno-zasebnem partnerstvu (Uradni list RS, št. [127/06](http://www.uradni-list.si/1/objava.jsp?urlurid=20065348); ZJZP) ne prepoveduje lokalnim skupnostim, da podelijo koncesijo za opravljanje gospodarske javne službe brez javnega razpisa javnim podjetjem, ki so v 100% javni lasti, saj po izrecnem stališču v postopku sprejemanja tega zakona, razmerja med javnim partnerjem in drugo pravno osebo javnega prava (*med javnim in »drugim javnim partnerjem«*) ne gre šteti za razmerje javno-zasebnega partnerstva, ki bi izključevalo uporabo tretjega odstavka 36. člena ZGJS, ki dopušča možnost podelitve koncesije brez javnega razpisa (enako 35. člen ZGJS),
* da je Sodišče EU zastavilo izhodišče glede horizontalnega sodelovanja pri skupnem opravljanju nalog javnega značaja v sodbi z dne 9. junija 2009 v zadevi Komisija proti Nemčiji *(C‑480/06).* Pri tem ni nujno, da udeleženi subjekti izvajajo dejavnost ali del dejavnosti, pomembno je, da imajo skupni cilj, pogodba pa je sporazum o sodelovanju - *skupnih nalogah* za dosego skupnega cilja,
* da je dosedanja sodna praksa Sodišča EU o vprašanju horizontalnega sodelovanja z Direktivo o koncesijah integrirana v evropsko sekundarno zakonodajo v 4. točki 17. člena, ki se glasi: *4. Pogodba, sklenjena izključno med dvema ali več javnimi naročniki ali naročniki iz točke (a) člena 7(1), ne spada v področje uporabe te direktive, če so izpolnjeni vsi naslednji pogoji:*

*(a) pogodba določa ali se z njo izvaja sodelovanje med sodelujočimi javnimi naročniki ali naročniki s ciljem zagotoviti, da se javne storitve, ki jih morajo opraviti, izvajajo ob uresničevanju ciljev, ki so jim skupni;*

*(b) pri tem sodelovanju se upoštevajo le vidiki javnega interesa in*

*(c) sodelujoči javni naročniki ali naročniki na odprtem trgu izvajajo manj kot 20 % dejavnosti, ki jih zajema sodelovanje,*

* da gre 4. točko 17. člena Direktive o koncesijah, skupaj s preambulo in prvimi pisnimi razlagami, razumeti na način, da ni nujno, da morajo nalogo javne službe *izvajati* vsi javni subjekti, vendar pa mora biti za-to, da lahko govorimo o sodelovanju ob uresničevanju skupnih ciljev, to sodelovanje pristno in medsebojno, kot to izhaja iz tega sporazuma,
* da je na območju Mestne občine Ljubljana, občin Medvode, Brezovica, Dobrova - Polhov Gradec, Škofljica, Dol pri Ljubljani in Horjul izvajanje gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov v skladu s predpisi (3. alineja prvega odstavka 6. člena ter 25. do 28. člen ZGJS) zagotovljeno preko javnega podjetja Snaga javno podjetje d.o.o., Povšetova ulica 6, 1000 Ljubljana, katerega lastnik stoodstotnega lastniškega deleža je JAVNI HOLDING Ljubljana, d.o.o., ki je v stoodstotni lasti omenjenih občin,
* da je za dosego skupnih ciljev iz prejšnjih alinej z namenom enotnega izvajanja javnih služb na zaokroženem območju družbi Snaga javno podjetje d.o.o. kot bodočemu upravljavcu (in najemniku) RCERO potrebno zagotoviti pravico in obveznost izvajanja gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov na območju vseh občin podpisnic tega sporazuma ter za dosego enotnih tehničnih podlag izvajanja javnih služb ter enotnih cen v skladu z dogovori iz pogodb iz prejšnjih alinej z javnimi pooblastili zagotoviti njihovo enotno sprejemanje,
* da gre pri sporazumu za horizontalno povezovanje na ravni samih občin kot nosilcev in podeljevalcev gospodarskih javnih služb, tako da gre v tem okviru pri izvajanju sporazuma za pogodbeno sodelovanje v smislu sodelovanja med javnimi subjekti (občina-občina),
* da pogodbene stranke z odloki na svojih območjih urejajo način izvajanja dejavnosti gospodarskih javnih služb, ki so predmet tega sporazuma,
* da pogodbene stranke zagotavljajo, da so pred sklenitvijo tega sporazuma zagotovile vse notranje postopke, ki in kolikor dopuščajo njegovo sklepanje.

**ZAVEZE POGODBENIH STRANK**

1. ***člen***

Pogodbene stranke se zavezujejo, da bodo za dosego skupnih ciljev zagotavljanja storitev javnih služb ravnanja z odpadki z zaokrožitvijo, enotnostjo in optimalno izkoriščenostjo RCERO, ciljev na področju ponovne uporabe komunalnih odpadkov, skladno z Direktivo Evropske komisije 2008/98/ES in znižanja stroškov storitev za uporabnike sistemov, kot končnih plačnikov storitev, v javnem interesu s horizontalnim sodelovanjem zagotovile skupno izvajanje gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov tako, da bo omenjeni javni službi na območju vseh pogodbenih strank izvajala družba Snaga javno podjetje d.o.o. v okviru kapacitet RCERO v skladu s pogodbami iz prejšnjega člena in morebitnih drugih kapacitet v lasti pogodbenih strank.

1. ***člen***

Ker celotno ravnanje z odpadki, ki začasno vključuje tudi termično obdelavo proizvedenega sekundarnega goriva in odlaganje ostankov predelave, temelji na načrtovanih projektih izgradnje ločenih novih objektov, ki niso predmet RCERO, se pogodbene stranke zavezujejo, da bodo v primeru, ob upoštevanju ZERO WASTE zaveze, ko snovna ali termična izraba proizvedenega goriva, ki nastane kot produkt predelave odpadkov, še ne bo zagotovljena in/ali še ne bo zagotovljen dodatni odlagalni prostor za ostanke predelanih odpadkov, v sodelovanju z družbo SNAGA Javno podjetje d.o.o. skupaj zagotoviti ustrezno rešitev in si pri izrabi proizvedenega goriva in odlaganju ostankov predelave po potrebi nudile vzajemno pomoč. Pri iskanju rešitev za v RCERO proizvedene materiale se bo prednostno iskalo rešitve skladno s prednostnim vrstnim redom ravnanja z odpadki iz predpisov in skladno z zavezami iz Strategije razvoja dejavnosti na področju ravnanja z odpadki v Mestni občini Ljubljana za obdobje 2014−2035.

1. ***člen***

Pogodbene stranke, ki niso kapitalsko udeležene v družbi Snaga javno podjetje d.o.o., bodo zaradi uresničitve zavez skupnega zagotavljanja javnih služb sprejele koncesijski akt z enotno vsebino - razen v delu, kjer so razlike pogojene s predhodnimi pogodbami, s katerim bodo za izvajanje pravic in obveznosti v zvezi z izvajanjem gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov podelile neposredno koncesijo družbi Snaga javno podjetje d.o.o. Pri tem so stranke soglasne, da se termin »koncesija« uporablja zaradi ureditve pravnega razmerja v ZGJS, čeprav Direktiva o koncesijah tako pravno razmerje izključuje osebne/stvarne veljavnosti direktive.

Koncesijski akt iz prejšnjega odstavka občine, ki niso kapitalsko udeležene v družbi Snaga javno podjetje d.o.o., sprejmejo po predhodnem soglasju družbe SNAGA Javno podjetje d.o.o., kot izvajalca gospodarske javne službe, ki daje predhodno soglasje tudi na vsako morebitno predlagano spremembo koncesijskega akta. Snaga Javno podjetje d.o.o. lahko zavrne soglasje h koncesijskemu aktu in njegovim spremembam, če nalagajo izvajalcu gospodarskih javnih služb/koncesionarju večje obveznosti, kot jih ima pri izvajanju javnih služb v razmerju do občin ustanoviteljic, pa se občine, podpisnice tega sporazuma ne zavežejo zagotoviti kritja stroškov zanje.

Pogodbene stranke, ki niso kapitalsko udeležene v družbi Snaga javno podjetje d.o.o., se zavezujejo, da bodo s koncesijskim aktom iz prvega odstavka tega člena podelile pooblastilo za določanje cen storitev javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov in za sprejemanje programa za obvladovanje kakovosti poslovanja ter (drugih) morebitnih splošnih aktov v zvezi z izvajanjem teh javnih služb, pri čemer bo cena za občine 12.-35. enaka stroškovni ceni oblikovani skladno z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012) oz. drugo veljavno metodologijo za oblikovanje cen (cena za občine, ki financirajo investicijo iz četrte alineje), povečani za 5 %,

 Izvajalec mora zagotoviti enotne standarde ter kakovost izvajanja javne službe za vse uporabnike na območju pogodbenih strank tega sporazuma, razen v primeru, da stroške višje kakovosti zagotovijo občine posamično ali skupaj.

Potrjena cena zaradi dejstva, da nekatere stranke niso financirale projekta ne more (zaradi amortizacije) biti nižja, kot v primeru, da bi projekt financirale.

1. ***člen***

Pogodbene stranke se zavezujejo, da trajno in zanesljivo izvajanje javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov zagotovljeno s polno stroškovno ceno, sprejeto skladno s tretjim odstavkom prejšnjega člena, ter ob upoštevanju finančnih vlaganj posameznih pogodbenih strank v projekt Nadgradnja regijskega centra za ravnanje z odpadki Ljubljana – RCERO LJUBLJANA ter zavez iz pogodb iz 1. člena tega sporazuma, in z drugimi viri financiranja predmetnih javnih služb, ter da med pogodbenimi strankami v zvezi z zagotavljanjem izvajanja predmetnih javnih služb ne bo neposrednih finančnih transakcij, razen, če je to utemeljeno s predpisi.

Določba prvega odstavka ne posega v pravna razmerja med Snago d.o.o. in morebitnimi drugimi izvajalci gospodarske javne službe zbiranje določenih vrst komunalnih odpadkov ali finančne obveznosti, kot posledic teh pravnih razmerij.

1. ***člen***

Dejavnost gospodarskih javnih služb, ki so predmet tega sporazuma in se izvajajo na objektu regijski center za ravnanje z odpadki Ljubljana – RCERO LJUBLJANA na lokaciji Barje v Ljubljani, se enotno za vse pogodbene stranke uredi z odlokom o dejavnosti teh gospodarskih javnih služb, ki ga v enakem besedilu sprejmejo občine, ki so kapitalsko udeležene v družbi Snaga javno podjetje d.o.o., t.j. Mestna občina Ljubljana ter občine Medvode, Brezovica, Horjul, Škofljica, Dol pri Ljubljani in Dobrova.

Občine, ki niso kapitalsko udeležene v družbi Snaga javno podjetje d.o.o., se zavezujejo, da bodo v koncesijskem aktu iz 4. člena določile, da dejavnost gospodarskih javnih služb obdelave določenih vrst komunalnih odpadkov in odlaganja ostankov predelave ali odstranjevanje komunalnih odpadkov podrobno uredi odlok o teh dejavnostih, ki ga v enakem besedilu sprejmejo Mestna občina Ljubljana ter občine Medvode, Brezovica, Horjul, Škofljica, Dol pri Ljubljani in Dobrova.

1. ***člen***

Pogodbene stranke ugotavljajo, da so zaveze iz tega sporazuma skladne s stališči Sodišča EU glede horizontalnega sodelovanja pri skupnem opravljanju nalog javnega značaja (*Sodbi z dne 9. junija 2009 v zadevi Komisija proti Nemčiji (C‑480/06, ZOdl., str. I‑4747, točke 37, 44 in 47) in z dne 19. decembra 2012 v zadevi Ordine degli Ingegneri della Provincia di Lecce in drugi (C‑159/11, točki 34 in 35) ter sklep z dne 20. junija 2013 v zadevi Consiglio Nazionale degli Ingegneri (C‑352/12, točka 43 in nasl*.) iz naslednjih razlogov:

* sporazum se sklepa z namenom vzpostavitve lojalnega sodelovanja med udeleženimi javnimi organi pri skupnem izvajanju nalog javnih storitev - zagotovitev opravljanja javnih služb, ki so skupne tem organom,
* sporazum ureja pravna razmerja samo ob upoštevanju vidikov javnega interesa,
* udeleženi podpisniki tega sporazuma na odprtem trgu ne ustvarijo več kot 10 % prihodka iz dejavnosti, ki so pomembne za izvajanje sporazuma;
* sporazum ne vključuje finančnih nakazil med udeleženimi javnimi organi,
* v nobenem od vključenih javnih organov zasebni sektor ni udeležen.

Sporazum ne posega v obveznost in odgovornost posamezne občine, kot nosilke gospodarske javne službe, da zagotavlja na svojem območju izvajanje predmetnih javnih služb.

1. ***člen***

Vsled tega, da gre pri sklenitvi in izvedbi tega sporazuma za sodelovanje pri zagotavljanju izvajanja javne službe, sklepajo pogodbene stranke sporazum pod odložnim pogojem uveljavitve odloka – koncesijskega akta iz 4. člena tega sporazuma.

Pogodbene stranke se zavežejo, da bodo odlok - koncesijski akt iz 4. člena tega sporazuma sprejele oziroma posredovale v pristojni sprejem v roku 120 dni od sklenitve tega sporazuma. Odlok sprejmejo občine od 2.-35.

V roku določenem v odloku iz prejšnjega odstavka, sklenejo posamezne občine z izvajalcem koncesijsko pogodbo s podrobno vsebino iz sporazuma. V pogodbi uredijo vsa vprašanja, potrebna za nemoten in celovit pričetek izvajanja dejavnosti, zlasti pa:

* namen odloka,
* opredelitev dejavnosti in vsebina gospodarskih javnih služb,
* začetek in prenehanje trajanja,
* izključnost pravice opravljati gospodarske javne službe,
* izključnost dolžnosti zagotavljanja uporabnikom kontinuirano in kvalitetno opravljanje gospodarskih javnih služb, v skladu s predpisi in v javnem interesu,
* pogoje izvajanja gospodarskih javnih služb,
* oddajo pravnih poslov tretjim osebam in prepoved prenosa pravic,

# financiranje javnih služb, zlasti način plačevanja izvajalcu,

* tarife in njihovo spreminjanje,

# razmerja glede infrastrukture in drugih naprav ter opreme,

# izvajanje javnih pooblastil,

# nadzor nad izvajanjem razmerja.

1. ***člen***

Pogodbene stranke se dogovorijo in izrecno strinjajo, da občine pristopnice (navedene v pogodbah v 1. členu) pridobijo pravico uporabljati storitve RCERO LJUBLJANA z dnem pričetka rednega obratovanja objektov MBO.

Razmerja med posamezno občino in izvajalcem gospodarskih javnih služb v času uporabe objektov in naprav RCERO LJUBLJANA bodo natančneje opredeljene s koncesijsko pogodbo iz prejšnjega člena, ki jo (občine od 2 do 35) sklenejo pred dnem pričetka rednega obratovanja RCERO. Razmerja med občinami navedenimi v točki 1 ureja posebna pogodba. Že s tem sporazumom pa se pogodbene stranke dogovorijo in potrjujejo zaveze, da mora SNAGA d.o.o. z dnem pričetka poskusnega obratovanja objektov MBO:

* postopoma pričeti prevzemati v obdelavo količine mešanih komunalnih in količine biorazgradljivih komunalnih odpadkov iz posamezne občine pristopnice v skladu z načrtom poskusnega obratovanja, ki jih bodo pooblaščeni izvajalci zbiranja in odvoza odpadkov iz posamezne občine podpisnice pripeljali v RCERO LJUBLJANA, brez kakršnekoli predhodne obdelave;
* skladno z zahtevami veljavnih predpisov s področja odlaganja odpadkov na odlagališčih, za zbrane in pripeljane količine komunalnih odpadkov iz občin podpisnic, pridobiti okoljevarstveno dovoljenje za njihovo obdelavo.

SNAGA Javno podjetje,d.o.o. mora z dnem pričetka rednega obratovanja objektov MBO:

* prevzemati celotno količino zbranih mešanih komunalnih odpadkov in celotno količino zbranih biorazgradljivih komunalnih odpadkov, ki jih bodo pooblaščeni izvajalci zbiranja in odvoza odpadkov iz posamezne občine podpisnice pripeljali v RCERO LJUBLJANA, brez kakršnekoli predhodne obdelave;
* v primeru neizkoriščenih količin posameznih podpisnic tega sporazuma, prednostno prevzemati dodatne količine komunalnih odpadkov in količine biorazgradljivih komunalnih odpadkov ostalih podpisnic, do izrabe obstoječih tehničnih zmogljivosti;
* primeru zadostnih kapacitet prevzeti v predelavo tudi odpadke iz drugih področij;
* v primeru nezadostnosti kapacitet zagotoviti povečanje takih kapacitet s podaljšanjem časa obratovanja in
* takoj, ko se zazna možnost nezadostnosti kapacitet, ki jih s podaljšanjem časa obratovanja ne more povečati, o tem nemudoma obvestiti vse podpisnike.
1. ***člen***

Pogodbene stranke bodo skupno preverjale količine sprejetih odpadkov enkrat letno v okviru letnega poročila. V primeru, da se ugotovi nezadostnost kapacitet RCERO LJUBLJANA, se podpisnice zavezujejo k skupnem sodelovanju pri razširitvi kapacitet oziroma zagotovitvi dodatnih kapacitet. Zaveza k skupnem sodelovanju izhaja iz temeljev, na katerih je sklenjen sporazum, ni v ničemer odvisna od prevzetih obveznosti občin za sofinanciranje projekta.

Ne glede na zgoraj dogovorjeno se za razširitev kapacitet, skladno z vsakokratnimi predpisi, primarno uporabijo sredstva amortizacije skladno z zgornjimi pogodbami.

Ne glede na določbe tega člena se že ob podpisu tega sporazuma občine zavezujejo dati na razpolago za učinkovito izvajanje projekta preostalo infrastrukturo namenjeno odlaganju odpadkov, pri čemer ima takšna infrastruktura (primer odlagališči Globoko Trebnje, Špaja dolina Grosuplje) značaj infrastrukture javne službe, samo razmerje pa urejata upravljavec/najemnik infrastrukture koncesionar po tem sporazumu.

***11. člen***

Uporabnikom bodo storitve javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov obračunavali izvajalci javne službe zbiranja določenih vrst komunalnih odpadkov, pri čemer vršijo le-ti tudi obračun, v kolikor niso tudi sami izvajalec javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov, za račun izvajalca teh javnih služb. Podrobnosti v zvezi z obračunom javne službe obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov se lahko uredijo z ustreznim predpisom (pravilnikom) za javno službo zbiranja komunalnih odpadkov, ki ga sprejme pristojni organ (posamezne občine) v obliki predpisa.

Kolikor ni drugače določeno s predpisi, je za občine, ki so članice Sveta RCERO, po pooblastilu iz odloka, pristojni organ za potrditev cene za storitve obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov (v nadaljevanju: cena) Svet RCERO. V primeru, da predpis določa (drug) organ lokalne skupnosti, ki je pristojen za potrditev cene, ima odločitev Sveta RCERO značaj odklonilnega/pritrdilnega mnenja k odločitvam pristojnega organa, ki je zanj zavezujoč. V kolikor pristojni organ z odločitvijo Sveta RCERO ne soglaša, ta odločitev za to občino, ne velja. Posledice odklonitve potrditve cene oziroma neveljavnosti odločitve Sveta RCERO podrobneje ureja koncesijska pogodba.

Kolikor ni drugače določeno s predpisi, je za občine, ki niso članice Sveta RCERO, pristojni organ za potrditev cene po pooblastilu iz odloka, Svet ustanoviteljev, z odločitvijo katerega mora predhodno soglašati predstavnik oziroma organ občine, ki ga ta (posamezna občina) določi. V kolikor pristojni organ z odločitvijo Sveta ustanoviteljev o potrditvi cene ne soglaša, ta odločitev za to občino, ne velja. Posledice odklonitve potrditve cene oziroma neveljavnosti odločitve Sveta ustanoviteljev podrobneje ureja koncesijska pogodba.

**UPORABA PRAVA**

***12. člen***

Za razmerja iz tega sporazuma oziroma v zvezi njim se izključno uporablja pravo, ki se uporablja v Republiki Sloveniji (*lex electa*).

Glede vprašanj, ki jih ta sporazum ne ureja, se uporablja določila zakonov iz 1. člena tega sporazuma, Obligacijskega zakonika in drugih predpisov.

Za ta sporazum in vsa pogodbena ter nepogodbena razmerja na podlagi ali v zvezi s tem sporazumom velja pravo Republike Slovenije.

**PROTIKORUPCIJSKA KLAVZULA**

1. ***člen***

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja:

* obljubi, ponudi ali da kakšno nedovoljeno korist za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku

je nična.

Stranke izrecno ničnost dogovorijo tudi za ta sporazum.

**PRISTOP NOVIH OBČIN**

1. ***člen***

Pristop novih občin, ki niso pogodbene stranke tega sporazuma, k predmetnemu sporazumu za skupno zagotavljanje javnih služb obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov se izvede s sklenitvijo ločenega sporazuma med občinami pristopnicami in obstoječimi pogodbenimi strankami tega sporazuma.

Za sklenitev sporazuma z občinami pristopnicami obstoječe pogodbene stranke pooblastijo Svet ustanoviteljev javnih podjetij, povezanih v JAVNI HOLDING Ljubljana, d.o.o.

Sporazum iz prejšnjega odstavka mora za nove občine pristopnice vsebovati vse obveznosti, ki veljajo za pogodbene stranke, ki niso kapitalsko udeležene v družbi Snaga javno podjetje d.o.o., po tem sporazumu, prav tako pa mora sporazum urejati minimalne in maksimalne količine odpadkov, ki ji nova občina pristopnica odda v predelavo, obveznost pridobitve okoljevarstvenega dovoljenja, obveznost zbiranja odpadkov po veljavnih standardih in normativih ter dogovor o ceni, ki ne sme biti nižja od cen, ki veljajo za 12. – 35. pogodbeno stranko tega sporazuma.

Pogoj za pristop je izpolnjevanje zavez za dosego skupnih ciljev (2. člen sporazuma).

**DRUGE DOLOČBE**

1. ***člen***

Sporazum se sme spreminjati samo s soglasjem vseh strank sporazuma. Za občino (od 2.-35.), ki ne uveljavi odloka – koncesijskega akta, ta sporazum ne učinkuje.

Vsaka stranka sporazuma lahko kadarkoli predlaga spremembe ali dopolnitve sporazuma, ki se dogovorijo in uredijo pisno v obliki aneksov k temu sporazumu.

1. ***člen***

Pooblaščene osebe s strani občin podpisnic tega sporazume, ki so pooblaščene za izvajanje tega sporazuma so župani teh občin.

Pooblaščena oseba s strani [SNAGA Javno podjetje d.o.o.](http://www.ajpes.si/prs/podjetje.asp?s=1&e=117433), ki je pooblaščena za izvajanje tega sporazuma je direktor podjetja.

Stranke soglašajo, da bodo imele ves čas trajanja tega sporazuma na razpolago svoj faks in e-poštni naslov ter da bodo vse pisne izjave druge stranke prejemale kadarkoli tudi po faksu in ali po e-poštnem naslovu, določenem v tem sporazumu.

1. ***člen***

Podatki, ki so osnova za sklenitev tega sporazuma, kot tudi dokumentacija, ki se nanaša na ta sporazum in njegovo izvajanje, razen podatkov, ki v skladu z veljavnimi predpisi štejejo za javne, se štejejo za poslovno skrivnost.

1. ***člen***

Stranki so dolžne opustiti vsako dejanje, ki bi nasprotovalo izvrševanju tega sporazuma.

Stranke sporazuma si morajo z vsemi sredstvi, ki so jim na voljo, prizadevati za pravilno izvrševanje tega sporazuma in spoštovanje njegovih določb.

1. ***člen***

V primeru, da katero od določil tega sporazuma je ali postane nezakonito, neveljavno ali neizvršljivo v katerem koli delu, po katerikoli zakonodaji, ali v katerikoli pristojnosti, to ne vpliva na zakonitost, veljavnost in izvršljivost ostalih določil, niti ne vpliva ali omejuje zakonitosti, veljavnosti in izvršljivosti predmetnega določila v drugih pristojnostih. Tako določilo se v obsegu nezakonitosti, neveljavnosti oziroma neizvršljivosti nadomesti z določilom, ki po namenu in učinku najbolj ustreza volji strank tega sporazuma.

1. ***člen***

Stranke bodo vsa morebitna nesoglasja, ki bi lahko nastala pri izvrševanju obveznosti sporazuma, uredile sporazumno.

Stranke soglašajo, da ima krajevno sodišče po sedežu koncesionarja izključno pristojnost za reševanje vseh sporov iz, na podlagi, oziroma v zvezi s tem sporazumom.

1. ***člen***

Vsaka podpisnica se zavezuje, da bo na ozemlju občine podpisnice zagotovila zbiranje odpadkov namenjenih v RCERO LJUBLJANA po standardih in normativih, ki veljajo na območju Republike Slovenije oziroma tako, da bo omogočena predaja odpadkov na predpisana način, sicer mora plačati razliko v višini stroškov, ki jih s svojim protipravnim ravnanjem/opustitvijo povzroči.

1. ***člen***

Ne glede na zaveze v 2. členu tega sporazuma se v primeru, da pri ravnanju z odpadki ne bodo doseženi postavljeni cilji in posledično v objektih MBO ne bo dovolj prostih zmogljivosti za sprejem predvidenih količin odpadkov, Snaga d.o.o. zavezuje v razmerju do občin, ki projekta ne sofinancirajo, sprejeti le količine odpadkov do razpoložljivih kapacitet za predelavo posameznih vrst odpadkov RCERO LJUBLJANA, občine podpisnice pa s tem izrecno soglašajo.

V primeru iz prejšnjega odstavka se podpisnice, zaradi uresničevanja skupnih ciljev zavezujejo, da bodo za preostalo količino odpadkov (to je količino, ki presega razpoložljive kapacitete RCERO Ljubljana) v sodelovanju z družbo SNAGA Javno podjetje d.o.o., poiskale ustrezno rešitev.

1. ***člen***

Ta sporazum je sestavljen in podpisan v 43. (triinštiridesetih) enakih izvodih, od katerih vsaka pogodbena stranka prejme 1 (en) izvod, 1 (en) izvod pa se hrani v arhivuSveta ustanoviteljev javnih podjetij, povezanih v JAVNI HOLDING Ljubljana, d.o.o.

Ta sporazum je sklenjen in prične veljati z dnem podpisa vseh pogodbenih strank.

V Ljubljani, \_\_\_\_\_\_\_\_\_\_2015

|  |  |
| --- | --- |
| **Mestna občina Ljubljana,** župan Zoran Janković,**Občina Medvode,** župan Nejc Smole,**Občina Brezovica,** župan Metod Ropret,**Občina Dobrova - Polhov Gradec,** župan Franc Setnikar,**Občina Škofljica,** župan Ivan Jordan,**Občina Dol pri Ljubljani,** župan Janez Tekavc **Občina Horjul,** župan Janko Prebil,**Občina Ig**župan Janez Cimperman**Občina Velike Lašče**župan Anton Zakrajšek**Občina Domžale**župan Toni Dragar**Občina Kamnik**župan Marjan Šarec**Občina Mengeš**župan Franc Jerič**Občina Komenda**župan Stanislav Poglajen**Občina Trzin**župan Peter Ložar**Občina Lukovica**, župan Matej Kotnik**Občina Moravče**župan Martin Rebolj**Občina Vodice**župan Aco Franc Šuštar**Občina Ivančna Gorica**župan Dušan Strnad**Občina Dobrepolje**župan Janez Pavlin**Občina Ribnica**župan Jože Levstek[**SNAGA Javno podjetje d.o.o.**](http://www.ajpes.si/prs/podjetje.asp?s=1&e=117433)direktor Janko Kramžar  | **Občina Loški Potok**župan Ivan Benčina**Občina Sodražica**župan Blaž Milavec**Občina Cerklje na Gorenjskem**župan Franc Čebulj**Občina Bloke**župan Jože Doles**Občina Žiri**župan Janez Žakelj**Občina Gorenja vas - Poljane**župan Milan Čadež **Mestna občina Koper**župan Boris Popovič**Občina Šmartno pri Litiji** župan Rajko Meserko**Občina Vrhnika**župan Stojan Jakin**Občina Borovnica**,župan Bojan Čebela**Občina Log-Dragomer**župan Miran Stanovnik**Občina Idrija**župan Bojan Sever**Občina Postojna**župan Igor Marentič**Občina Pivka**, župan Robert Smrdelj**Občina Cerkno**župan Jurij Kavčič**Občina Ankaran**župan Gregor Strmčnik**Občina Grosuplje**župan Peter Verlič**Občina Mokronog-Trebelno**župan Anton Maver**Občina Trebnje** župan Alojzij KASTELIC**Občina Šentrupert** župan Rupert Gole**Občina Mirna**župan Dušan Skerbiš |